open-index/open-wikipedia-markdown huggingface dataset:
Wang 2200

El **Wang 2200** a l'è stad el prim minicomputer di Wang Laboratories, sortid in del 1973 e vendud fina a fin agn '80, cont el doperà anca de 'n microprocessor i386, e l'è stad anca clonad in Union Sovietega.

A l'era microcodifegad con dent el Wang BASIC, un dialet del BASIC e 'l gh'haveva dent, a diferenza de la pupart di prodot paragonabel de l'epoca, un monitor a tubo catodegh, e 'l podeva lensger e salvà dacc de 'na casseta magnetega.

## Riferiment
*Sit in sul computer

## Alter proget
Irgun

L**'Irgun** (nom complet: *Irgun Tzvai Leumi*, cioè *Organizazzion Militar Nazzional*) a l'è stada una milizzia sgiudea ativa in del Mandad de Palestina in tra el 1931 e 'l 1948, sgiudegada terroristega del governo ingles e de la pupart di organism ebraich. I so leader pussee important inn stad el Vladimir Žabotinskij e 'l Menachem Begin e l'è retegnuda l'organizazzion precursora del Likud.

## Riferiment
*Treccani
## Alter proget

## Vos corelade
*Lohamei Herut Israel
*Atach de l'Irgun
Guerra del Kippur

La **guerra del Kippur** a l'è stada una guerra in tra Israell e 'na coalizzion araba fada su de Egit e Siria ma sostegnuda de la pupart del mond arab.

I arab hann tacad a sorpresa el territori israelian el 6 de otober 1973 e in principi inn stad bon de meter in dificoltà el Stat ebraich, che però poeu l'ha contratacad e l'è stad bon de otegnì pussee de spazzi in di Alture del Golan, menter l'Egit l'ha otegnud un quaj territori atorna al canal de Suez, menter Israell l'ha otegnud del territori oltra del canal e a la fin del conflit, el 25 de otober, l'era a 100 km del Cair e pront a tacàlla.

La guerra l'ha menad Israell a perder la soa concezzion de imbatibilità, havuda dopo de la guerra di ses dì, e a tratà a la pari con l'Egit, roba che l'ha menad in del 1979 a la pas, menter i arab hann capid che l'haveva pu de sens de provà a destrugà Israell cont i armi ma hann tacad a boicotà el petroli per i Stat filo-israelian.

## Riferiment
*Britannica

## Alter proget

## Vos corelade
*Acord provisori del Sinai
*Conflit Arab-Israelian
Henri Guisan

L**'Henri Guisan** (Mézières, 21 de otober 1874 – Pully, 7 de avril 1960) a l'è stad un militar svizzer, comandant in capo de l'Armada svizzera del 1939 al 1945, cioè durant de la segonda guerra mondial, indova che l'ha teorizad el redut nazzional, cioè l'ideja de defender el Pajes a partì di Alp.

## Riferiment
*DSS

## Alter proget

## Vos corelade
*General de l'Armada svizzera
Mossad

El **Mossad** a l'è el servizzi secret israelian che 'l lavora per la pupart foeura del Pajes, inscì de controllà e schiva che ghe sien di pericol per el Stat ebraich e i sgiudee in del mond. El gh'ha circa 7'000 agent e l'è, almen formalment, un servizzi civil, che 'l respond diretament al prim minister d'Israell.

Hann fad anca una mota de operazzion per mazzà o ciapà di nazista, el pussee famos l'Adolf Eichmann, o di terrorista, de solet palestines, o per salvà di sgiudee, compagn de l'Operazzion Entebbe e l'Operazzion Salomon.

## Riferiment
*Britannica

## Alter proget

## Vos corelade
*Aman
*Shin Bet
Shin Bet

El **Shin Bet** a l'è vun di servizzi secret d'Israell, che 'l se ocupa di afar interni. La fa part no del ministeri de la defesa e ghe respond diretament al prim minister d'Israell.

## Riferiment
*Sit ofizzial

## Alter proget

## Vos corelade
*Aman
*Mossad
Lengua fusiva

I **lengov fusive** (o **lengov flessive**) inn un tipo de lengov sinteteghe che se slontanten di lengov aglutinante perchè i tenden a dovrà domà un morfema per indicà pussee carateristeghe de gramatega, sintassi o semantega.

## Carateristeghe
I lengov fusive despess dovren domà un morfema per dà foeura pussee categorie gramaticai, 'me per esempi sgener, numer o persona. Per esempi in lombard el verb *ciapà* a la prima persona singolara del present indicativ l'è *ciapi/ciape*; el sufiss *-i/-e* l'indica sia la prima persona singolara, sia el temp present del moeud indicativ.

Esempi de lengov indoeuropee fusive inn: el sanscrit, el pashto, el bengales, el grech, el latin, el lombard, l'italian, el frances, el spagnoeul, el venet, el sardignoeul, el todesch, l'islandes, el russ e inscì inanz.

### Lengov introflessive
I **lengov introflessive** indichen i diverse categorie gramaticai cont el varià i vocai de la radis de la parolla. Quei chì inn soratutu i lengov semiteghe che i gh'hann una radis triconsonantega e dent ghe se meten i afiss vocalegh. Per esempi in arab la parolla "liber" al singolar l'è *k*'i**t**ā**b'', al plural ''k**u**t**u*'b* (de la radis consonantega *k-t-b).*

## Bibliografia

* Giorgio Graffi e Sergio Scalise, *Le lingue e il linguaggio, introduzione alla linguistica*, 2ª ed., Bologna, Il Mulino, 2003, .
Minicomputer

Un **minicomputer** a l'è un computer de cost e prestazzion a mità in tra un mainframe e un microcomputer, che l'è doperad despess anca in asset multiutent. Di voeulte l'è doperad anca per quei sistema che a la soa epoca eren ciamad microcomputer ma che doperaven minga el microprocessor.

## Riferiment
*Technikum29 

## Alter proget
Faturatris

Una **faturatris**, ciamada anca **machina cuntabel**, a l'è una machina de calcol pensada per tegnì la cuntabilità e fà fature e ducument fiscai, de sòlet a meter insema una calcolatris e una machina de scriver. A segonda del cost la podeva vesser propi domà 'na calcolatris tacada a 'na machina de scriver o cont el so carrell o 'n ver e propi computer programabel a schede perforade che 'l podeva fà di cunt in manera automatega e comunicà cont i grand elaborator grazzia ai schede. Cont el rivà di calcolator de tavol, di aziende hann tacad a relassà di version cont integrada una machina de scriver, inscì de permeter de doperàj 'me machina cuntabel. Cont el rivà di home computer e soratut del PC IBM, inn stade per la pupart desmetude.

## Riferiment
*Origin of modern calculating machines

## Alter proget

## Vos corelade
*Tabulatris
Shahada

La **Shahada** a l'è la testimonianza de fed de l'Islam, che la dis che 'l mussulman el cred domà a 'n Dio (Allah) e in la mission de profeta de Maomet, e l'è part di cinch pilaster de l'Islam. 

La dis "Ašhadu an lā ilāha illā Allāh - wa ašhadu anna Muḥammadan Rasūl Allāh", cioè "Testimoni che gh'è domà un Dio e che l'è Allah e che Maomet l'è 'l so messager". L'è anca parnonziada de quei che se converten a l'Islam, denanz a du testimon, per deventàll ofizzialment. Despess i scita ghe sgionten che "Ali l'è el Wali de Allah", menter i coranista disen domà la prima part, vist che in del Coran a gh'è nissun oblegh de testimonià in sul Maomet.

A l'è representada in sui bandere de l'Arabia Saudita, de l'Afghanistan, del Somaliland, di Taleban, de l'ISIS e de Al-Shabaab.

## Bibliografia
*Alberto Ventura, «Gli atti di culto», in: Islām, Storia delle religioni (a cura di G. Filoramo), Roma-Bari, Laterza, 1999, pp. 120-121.

## Alter proget

## Vos corelade
*Takbir
Binary-coded decimal

El **binary-coded decimal** a l'è un sistema de codifega di zifer doperad in informatega indova che a un numer fiss de bit, de solet 4 o 8, ghe corespond domà 'na zifra. A l'è men compat del binari classegh, desgià che un byte, che de solet l'è bon de representà fina a 256 posizzion, inscì l'è bon de representànn 99, ma a l'è anca convenient per quand che se voeul havégh una representanza direta del sistema decimal: per quella reson l'è stad doperad a longh in di calcolator decimal compagn del IBM System/360, del VAX, del Burroughs B1700, de la pupart di calcolator de tavol, compagn de la Programma 101 e de l'HP 9100A e di calcolatris programabel, oltra che in di orelogg digitai. 

Al dì d'incoeu la pupart di processor la suporta no nativament el BCD, ma el gh'ha un quaj us in di setor indova che la precision a l'è assee importanta.

## Riferiment
*Electronics Tutorial

## Alter proget

## Vos corelade
*Bi-quinary coded decimal
*Binary integer decimal
*Double dabble
Emblema de la Republega Socialista Sovietega Azera

L**'Emblema de la Republega Socialista Sovietega Azera** l'è stad catad foeura in del 1937 per la RSS Azera e l'è stad sostituid in del 1991 del stema de l'Azerbaigian quand che l'ha deciarad l'independenza. Ispirad a l'emblema de l'Union Sovietega, el gh'haveva dent una tinvella per l'oeuli, che la representava i gran riserve de petroeuli de la zona de Baku, cont el rest del stema in del classegh stil de l'araldega socialista, con stella rossa, folcc e martell e forment e con scrivud, in russ e azer, proletari de tucc i Pajes, sgionteves!.

## Riferiment
*Ducument storegh

## Alter proget
Kuopio

**Kuopio** a l'è una cità de la Finlandia e a l'è anca la capital de la pruincia de la Savonia Setentriunala. Al gh'ha 120.246 abitant (2021). L'ha fundaa rè svedese Gustav III in del 1775. A l'è a 336 chilometer a nord de Helsinki.
Olivetti MC-24

**Olivetti MC-24** a l'è stada una serie de calcolatris eletro-mecanegh automateghe e con stampa integrada venduda de Olivetti del 1956, in su proget mecanegh del Natale Capellaro e design del Marcello Nizzoli. Gh'eren cinch modej: l'Elettrosumma 22 e 24, bona de fà domà soma e sotrazzion, la Multisumma 24, bona de fà anca la moltiplicazzion, la Divisumma 24, la pussee venduda e bona de fà tute i quater operazzion e la Tetractys, pussee completa e cont una memoria.

A l'era venduda, in del modell Divisumma, per 325'000 Lire, ma la costava circa 1/10 de fà, grazzia a 'n proget assee economegh pensad del Capellaro, che 'l doperava di toch de lamera per la pupart del sistema. Venduda per pussee de 15 agn, prima de vesser sostituida di calcolatris eletronegh, a l'era una vera e propia "gaina di oeuv d'or", come did del Pier Giorgio Perotto.

## Riferiment
*Polimuseo

## Alter proget

## Vos corelade
*Tetractys
Bandera de la Republega Socialista Sovietega Azera

La **Bandera de la Republega Socialista Sovietega Azera** a l'è stada la bandera de la Republega Socialista Sovietega Azera, vuna di republeghe che faseven su l'Union sovietega. A l'era per la pupart rossa, cont in bass 'na riga bloeua e in del canton folcc e martell, doperada inscì del 1952 e definida per ben in del 1965.

## Riferiment
*Flags of the USSR

## Alter proget

## Vos corelade
*Bandera de l'Azerbaigian
*Emblema de la Republega Socialista Sovietega Azera
Olivetti Lettera 22

L**'Olivetti Lettera 22** a l'è una machina de scriver portatil, la segonda fada de l'Olivetti dopo de l'Olivetti MP1 e sortida in del 1950. A l'è assee recognossuda 'me important esempi de design in di musee de tut el mond, grazzia al so chassis progetad del Marcello Nizzoli che in del 1954 l'ha vensgiud el Compass d'Or.

Venduda fina al 1962, quand che l'è sostituida de l'Olivetti Lettera 32, a l'era doperada de personagg famos compagn de l'Indro Montanelli, de l'Enzo Biagi, del Cesare Marchi e del Carlo Biotti.

## Riferiment
*Manual

## Alter proget
Olivetti BCS 3030

L**'Olivetti BCS 3030** a l'è stad un *business computer* vendud de l'Olivetti del 1978 e fondad in sul microprocessor Intel 8008.

A l'era bon de lavorà cont una mota de periferighe, compagn de 'n disch dur de 10 MB e fina a quater dischet o disch removibel de 10 MB. In del so period a l'era la machina pussee potenta che l'azienda d'Ivrea la vendeva per i sistema business e 'l gh'haveva anca un monitor CRT de 15 polles, 'na roba propi rara per i machine Olivetti fina a quell moment lì.

## Riferiment
*Computing History
*Archivio Storico Olivetti 
*Storia Olivetti

## Vos corelade
*Olivetti BCS 2025
*Olivetti BCS 2020
Strada voivodal 482

La **** a l'è una strada voivodal de la Polonia longa 121.319 km.

L'è conligada a la Superstrada S8 de la strada voivodal 477.

## Riferiment
*Strade in Polonia
Strada voivodal 489

La **** a l'è una strada voivodal de la Polonia che la conliga la strada nazzional 46 a la strada nazzional 41.

## Riferiment
*Strade in Polonia
IBM 610

L**'IBM 610** a l'è stad vun di prim computer pensad per vesser doperad de 'n utent deperlu, senza un grand savé de informatega e retegnud, per quella reson chi, el prim personal computer de 'na minoranza de la storiografia informatega. Sortid in del 1957, el pesava 360 kg e 'l se comandava de 'na tastadura numerega con comand, con l'output in su 'na machina de scriver, el podeva ricever e salvà in su di schede perforade e gh'era mia besogn de condizzionament per l'ambient indova che 'l stava.

El costava 55'000 dollar de crompà o 1'150 al mes de ficià, cont di scont per i istituzzion academeghe. Retegnud lent, n'inn stad fad su 180 e inn stad sostituid de l'IBM 1620.

## Riferiment
*Columbia.edu
Brainfuck

El **Brainfuck** (despess citad per rispet 'me *Brainf**k*) a l'è un lenguagg de programazzion esoterich derivad del P'', teorizad del Corrado Böhm in del 1964, e desvilupad de l'Urban Müller in del 1993. El dopera domà vot carater, un data pointer e 'n instruction pointer. A l'è Turing-complet, e l'è anca 'na bona emulazzion de 'na machina del Turing, ma a l'è propi gram de doperà e l'è pu che alter un esempi o 'na sfida per quei che ghe programen.

## Riferiment
*Esolangs

## Vos corelade
*Turing tarpit
*JSFuck
Olivetti Quaderno

L**'Olivetti Quaderno** a l'è stad un computer portatel vendud de Olivetti del 1992, grand compagn de 'n foeuj de palpee A5. Ciamad a l'epoca "subnotebook" per la soa grandezza piscinina, a l'è retegnud vun di prim esempi de netbook de la storia informatega.

Alimentad a pile o cont una bateria recaregabel, la prima version (Quaderno 20) la gh'ha havud no gran sucess, per via del sistema operativ anca se la gh'haveva un bon processor, menter la segonda (Quaderno 33), con Windows 3.1, l'ha vendud mej.

## Riferiment
*I computer portatili Olivetti

## Alter proget
Blue box

La **blue box** a l'è 'n arnes che l'era doperad in del phreaking per ciamà a gratis in sui longhe distanze. El fonzionava cont el  ciamà un numer a gratis in su 'na longa distanza, inscì de conligàss a la linia per i longhe distanze senza pagà e poeu fà una frequenza per fà borlà la ciamada e ciamà un alter numer, senza che 'l sistema che 'l fa de cunt el se incorga.

## Riferiment
*Tomshw

## Alter proget

## Vos corelade
*Phreaking box
Ḥadīth

I **Ḥadīth** inn di cunt in su la vita del Maomet, profeta de l'Islam, che per la pupart del mond islamegh - foeura domà che per i Coranista, inn part integrala de la Sunna e donca de la lesg religiosa islamega.

I Ḥadīth inn classifegad in bas a l'autenticità presunta e inn regolt in di liber, che varien a segonda de la branca de l'Islam. I regolte pussee important a inn el Sahih al-Bukhari e 'l Sahih Muslim per i sunnita e per i sciita i Quater Liber.

## Riferiment
*Treccani

## Alter proget
Luca Bernardo

El **Luca Bernardo** (3 de agost 1967) a l'è un pediatra, sgiornalista e politegh italian.

## Biografia
Fradell pussee piscininn del Maurizio Bernardo, assessor e deputad, el s'è lauread in Medesina e Cerusia in del 1994 con lod, dopo di studi classegh, e 'l s'è specializad in pediatria in del 1998, semper a l'Università di Studi de Milan. Con la soa tesi el vincc in del 1999 el premi de la Società de Pediatria.

Dopo de 'n annet a studià in di Stat Unid, el taca a lavorà per la sanità publega lombarda, prima al San Paol e del 2005 a Ospedal di Frati.

Del 2001 l'è anca professor a contrat a la Statal, roeul che 'l gh'ha anca al dì d'incoeu.

Del 2009 a l'è diretor del departiment de pediatria di Frati e l'è iscrivud a l'Orden di Sgiornalista.

### Carrera politega
A inizzi luj del 2021 a l'è retegnud di media el candidad sindegh de Milan pussee vesin a la Liga e al Matteo Salvini e 'l va a firmà per i referendum de la reforma de la giustizzia, menad inanz de la Liga e di Radicai. El 6 de luj el vertis del center-destra el conferma la soa candidatura in di elezzion che vegnen, che 'l perd al prim turn contra del sindegh sortent del center-sinistra Beppe Sala. L'entra comunque in del consili comunal.

L'era stad sgiamò candidad in del 2006 in la lista civega de la Letizia Moratti, indova che l'ha ciapad 200 vot e l'è stad minga elegiud.

## Onoreficenze
*Cavaller de l'Orden al Merit de la Republega Italiana

## Riferiment
*Sit del Fatebenefratelli
*Luca Bernardo, il primario che sfida Sala
Coranism

El **Coranism** a l'è la tendenza de l'Islam che la recognoss 'me test sacher domà el Coran e che cred che domà luu el po vesser a la bas de la fed e de la lesg islamega, senza donca tegnì de cunt i hadith e tuta l'autorità che la se fonda in su de lor.

Per i coranista el Coran a l'è intregh deperlu e gh'è minga de besogn de la Sunna per completà la religion e per quella reson chi inn retegnud eretich de la pupart del mond musulman e inn despess perseguitad.

## Bibliografia
*Aisha Y. Musa, Hadith as Scripture: Discussions on the Authority of Prophetic Traditions in Islam, New York: Palgrave, 2008. ISBN 0-230-60535-4.

## Vos corelade
*Sola scriptura
*Karaita
Micral N

El **Micral N** a l'è stad un microcomputer sortid in del 1973 e retegnud el prim microcomputer comercial a doperà el microprocessor, un Intel 8008. L'è stad desvilupad del François Gernelle de l'I.N.R.A., che la se podeva minga permeter i computer grand de l'epoca compagn del PDP-11, e 'l costava 8'500 Franch, cioè circa 7'750€ d'incoeu.

## Riferiment
*Tomshw 

## Alter proget

## Vos corelade
*Altair 8800
*Kenbak-1
Foeu de sgioeugh (folball)

El **foeu de sgioeugh** (anca *òpsei*, de l'ingles *offside*) a l'è una posizzion in del sgioeugh del folball indova che un sgiugador el se troeuva se gh'è no almen du sgiugador aversari prima de lu. A l'è minga, deperluu, un'infrazzion, ma se 'n sgiugador che l'è foeura de sgioeugh el ciapa part ativa in d'un azzion un tir liber indiret a l'è dad a la squadra aversaria.

## Riferiment
*Regola del fuorigioco

## Alter proget
Wang 300

El **Wang 300** a l'è stad un istrument de calcol vendud di Wang Laboratories del 1966. El doperava 'na circuiteria compagna de quella del Wang LOCI-2 ma partida in du toch: 'n unità de calcol e di terminai, che podeven vesser fina a quater in la version pussee granda.

Men costos in version bas del LOCI-2, el costava 1'700$ inveci che 6'700$, a l'era però men programabel, desgià che cont el letor de carte standard el podeva no fà di salt, per quella reson chi a l'era vendud 'me calcolatris e minga 'me calcolator. El sistemava di problema del LOCI-2 compagn di eror de aprossimazzion dovud al calcol logaritmegh, ma gh'eren di eror cont el zero: a l'era possibel divider per zero e anca doperà el so logaritm natural.

## Riferiment
*Modern Electronic Package for the Wang Calculator
*Wang 300 calculator system
Tir liber (folball)

El **tir liber** a l'è, in del folball, una manera de fà tornà la balla in sgioeugh quand che a l'è interot perchè un quajvun l'ha fad un fall o l'ha violad in d'una quaj manera i regole del sgioeugh, per esempi quand che se va foeu de sgioeugh. El tir liber el po vesser indiret, per i robe men grame e che se po tirà in tut el camp e cont el che se po minga fà goal, o diret, doperad per i robe pusee grame e cont el che se po fà goal. Se un fall de tir liber diret l'è fad in l'area de rigor se dà un penalti che l'è tirad del dischet in l'area.

## Riferiment
*Regola

## Alter proget
Commodore 16

El **Commodore 16** a l'è stad un home computer presentad de la Commodore in del 1984 'me ered del Commodore VIC-20 e 'me alternativa che la costava poch del Commodore 64, part de la familia Commodore 264 insema al Commodore Plus/4 e al Commodore 116.

In di Stat Unid el gh'ha havud poch de sucess e l'è stad tolt subet del vender e de la produzzion, menter in Europa el gh'ha havud un poo pussee de sucess e l'è stad vendud fina al 1986.

## Riferiment
*Retrogaming planet 

## Alter proget

## Vos corelade
*Commodore BASIC
*KERNAL
Crisi di videosgioeugh del 1983

La **crisi di videosgioeugh del 1983** a l'è stada una recession che l'ha colpid assee el mercad di videosgioeugh in Nord America e l'ha menad una mota de aziende del setor a fallì, fornida in del 1986, soratut grazzia al rivà in di Stat Unid del NES, progetad inscì de schivà i problema che hann menad a la crisi. L'ha menad a la fin de l'inscì ciamada "segonda generazzion" di console e a 'n borlà del mercad in di Stat Unid del 97%.

Al dì d'incoeu se pensa che i cause fussen stade i tante console a disposizzion, el perder de controll in sul publegà di sgioeugh, che l'ha menad a 'na mota de sgioeugh fad propi mal, el perder de fiducia de part di consumator, anca grazzia ai sgioeugh per l'Atari 2600  E.T. the Extra-Terrestrial e Pac-Man, ch'eren fad propi mal, e de la competizzion di home computer.

## Riferiment
*Bugsplat
Cop

El **cop** a l'è un lavorà fad in materiai resistent ma anca linger, coma el laterizzi (el pussee spantegad), la lavagna (o olter preje), el legn, el ciment, la terra cocia o el metall. I cop a inn doperad de solet coma mant de quatadura per i quatadure a tecc (o *falda inclinada*) e formen i "sistem de quatadura descontinua" o ben a element piscinin, al contrari di "quatadure continov" a grand piode.

El fin principal di cop a l'è quell de protesger l'edifizzi de la pioeuva, che la dagnaria la strutura de denter.

## Tipologia

Esisten divers tip de cop, cambiad in del cors di secoi, che varien a segonda di sit e di materiai dovrad e disponibel in quei agn:
*el cop fiorentin, de laterizzi a stamp curv, a l'è el tip de cop pussee spantegad in Italia.
*el cop de conversa (o cop roman), de laterizzi, de forma piana con bord volzad, doperad insema ai cop fiorentin per i quatadure tradizzionai, soratut in de l'Italia centrala.
*el cop marsijes, de laterizzi, pian con di solch longitudinai e dentell laterai per la soraposizzion.
*el cop portoghes: de laterizzi, el gh'ha un'onda e una banda piana, indova la se ponda l'onda del cop arent. La part a onda la va a strensgess vers el volt e el poeul havégh di reliev per ligàss al cop de sora.
*el cop a incaster (*tuile à emboitement*, n. 2), inventada in del 1841 del frances Xavier Gilardoni, con ispirazzion al principi del "cop fiaming" storegh, l'economizza pes e superfis. Bellfà de doperà, franch al vent, el poeul adatàss a tute i pendenze di tecc.
*el cop olandes: de laterizzi, de forma compagna al portoghes, ma con onda manch acentuada e d'istess dimension in tuta la so longhezza, el poeul havégh di reliev e solch per ligàss a quei arent.
*la pioda de lavagna o de olter preje.

## Bibliografia
* M.Kornmann and CTTB, "Clay bricks and roof tiles, manufacturing and properties", LaSim, Paris, (2007) ISBN 2-9517765-6-X

## Ligam de foeura
*Cop, in sul vocabolari Cherubin

## Alter proget
An Wang

L**'An Wang** (Shangai, 7 de fevrer 1920 - Boston, 42 de marz 1990) a l'è stad un ingegner e imprenditor american, de origin chinesa. A l'è stad el fondator di Wang Laboratories e important pioner de la memoria a nucli magnetegh, per la che l'ha fad di brevet important che l'ha poeu vendud a IBM. I so prodot gh'hann havud assee sucess e eren in principi di memorie, poeu calcolator e calcolatris e poeu minicomputer e word processor e la soa familia l'era rivada a valé squasi 2 miliard.

## Riferiment
*Biografia
KERNAL

El **KERNAL** a l'è el sistema operativ de bootstrap di computer de la Commodore. I so fonzion eren compagn a quelle del BIOS di PC IBM, cioè el serviva a fà partì el BASIC e a gestì di fonzion de input-output de volt nivell independent del BASIC. L'ocupava i darrer 8 KB de la memoria.

## Riferiment
*storia del KERNAL
Strada voivodal 660

La **** a l'è una strada voivodal de la Polonia che la conliga la strada nazzional 16 a la strada voivodal 527.

## Riferiment
*Strade in Polonia
Atari 5200

L**'Atari 5200** a l'è stada una console di videosgioeugh fada su de Atari venduda del 1982 e desvilupada 'me successora de l'Atari 2600 e per fà concorrenza a l'Intellivision, però l'è stada prest superada del ColecoVision, e a la fin l'è restada in del mercad pussee a longh l'Atari 2600 e in del 1984 l'è stad tolt via del mercad.

## Riferiment
*Computing History

## Alter proget

## Vos corelade
*Atari 7800
TI-59

La **TI-59** a l'è una calcolatris programabel de la Texas Instruments venduda del 1977, vegnuda dopo de la TI SR-52, a la che la sgiontava una ROM che la se podeva meter per havégh di fonzion pussee e la quadruplegava i pass de programa che se podeven meter dent. La gh'haveva un letor di cartoline magneteghe e ogni lat de la cartolina el podeva salvà un quart de la memoria de la calcolatris.

El so sistema de imission, ciamad AOS, a l'era 'na classega notazzion infissa, che la permeteva de scriver compagn de come se scriv in su la carta, con fina a 9 nivej de parentesi.

A l'era venduda anca l'edizzion TI-58, men costosa ma senza letor de cartoline magneteghe, e TI-58C, che la gh'haveva no el letor ma la tegniva in memoria i dacc quand che l'era smorzada. Per tucc i sistema de la familia se podeva sgiontà una stampanta, che 'l faseva pussee compagn a 'n sistema de tavol.

## Riferiment
*Sit di apasionad

## Alter proget
Hanga Roa

**Hanga Roa** (in lengua rapanui, o ben *zoca granda*, in spagnoeul *Bahía Larga*) a l'è la capital e unega cità de l'Isola de Pasqua, in Cile e la se troeuva in de la part sud-ocidentala de l'isola. Segond i dat del 2002, a inn present  abitant e representen pussee del 87% de la popolazzion de l'isola. 

## Geografia

El coeur de la citadina a l'è costituid da la so via principala, l*'Avenida Policarpo Toro* (*Avenida Atamu Tekena*), indova che se troeuven negozzi, albergh, restorant e l'unega farmazzia de l'isola. In del center de Hanga Roa sorgen el musee de l'isola e la gesa catolega, che la fa sia de sit de retroeuv spiritual che de sala riunion per la citadinanza. Con la vegnuda de l'internet e el mejorament di servizzi de comunegazzion fad su del govern cilen, in di ultem agn inn stad dervid divers internet cafè e l'è stad rendud disponibel fin un bancomat.

L'aeroport de Hanga Roa, el Mataveri International Airport, a l'è servid de la compagnia de bandera cilena LAN, che l'ofriss sgol diret per Santiago del Cile e per Papeete in su l'isola de Tahiti.

## Infrastruture
### Salud

Un noeuv ospedal a l'è stad dervid in del 2013, al post de vun pussee vegg donad in di agn 70 di Stad Unid d'Amerega. L'ospedal el gh'ha una capacità de 16 lecc. It is the only strutura sanitaria in su l'isola.

### Istruzzion
In tra i diverse scoeule el gh'è el *Colegio Lorenzo Baeza Vega*, che l'ofriss istruzzion primaria con focus in su l'insegnament de la coltura tradizzionala e de la lengua rapanui, e el *Liceo Aldea Educativa*, che l'ofriss qualifegazzion in di aree di studi umanistegh, turism e agricoltura.

## Note
Lengua rapanui

La **lengua rapanui** (ˈɾapa ˈnu.i), **rapa nui**, **pasquan** o **pasquens** a l'è una lengua polinesiana parlada in Cile, in su l'Isola de Pasqua.

## Fonologia
La lengua rapanui la gh'ha des consonant e cinch vocai.

### Consonant

: 

### Vocai

: 

Tute i vocai a poeuden vesser longhe o curte, a inn semper longhe quand che se troeuven a la fin de una parolla. A gh'inn tante sequenze vocaleghe, con l'ecezzion de **uo*. Repetizzion de sequenze se verifeghen minga foeura che per *eee* ('si').

## Ortografia
La lengua rapanui scrivuda la dopera l'abecee latin. L'alfabet latin del rapanui el consist in 20 letere:

A, Ā, E, Ē, H, I, Ī, K, M, N, Ŋ, O, Ō, P, R, T, U, Ū, V, ꞌ

## Gramatega
El rapanui a l'è una lengua Verb Soget Oget.

## Alfabet

Al dì d'incoeu la lengua rapanui a l'è scrivuda con l'alfabet latin, ma se pensa che el rongorongo, l'alfabed indecifrabel de l'Isola de Pasqua, el representi l'antiga manera de scriver de Rapa Nui.

## Note


## Bibliografia
* Du Feu, V., 1996. *Rapa Nui*. London: Routledge.
Altair 8800

L**'Altair 8800** a l'è stad vun di microcomputer pussee famos che gh'è stad, sortid in del 1975 e fad su de Micro Instrumentation & Telemetry Systems, Inc.. A l'è retegnud el computer che l'ha dad el via a l'informatega de massa in di Stat Unid.

Fondad in sul processor Intel 8080, el se programava de bas a man cont i interrutor in sul front, ma a l'era possibel caregà di programa del naster perforad. El pussee important e cognossud a l'era l'Altair BASIC, desvilupad del Paul Allen e del Bill Gates, che poeu hann fondad la Microsoft.

## Riferiment
*Smithsonian

## Alter proget

## Vos corelade
*Micral N
*IMSAI 8080
*S-100
Olivetti Divisumma 18

La **Divisumma 18** a l'è una calcolatris eletronega portatil sortida in del 1973 e fada su de Olivetti, la prima portatil de l'azienda eporediesa. Anca se assee costosa la gh'ha havud un moderad sucess e grazzia al design del Mario Bellini l'è andada dent in di musee de design pussee important.

## Riferiment
*Storia Olivetti

## Alter proget
Olivetti M20

L**'Olivetti M20** a l'è stad un personal computer fad su de l'Olivetti Advanced Technology Center de Cupertino e presentad in del 1982. Assee potent, a l'è retegnud el prim PC a 16 bit fad de 'n azienda europea, el doperava el microprocessor Zilog Z8000 e un sistema operativ fad aposta, ciamad PCOS.

Per quella reson chi, però, a l'era incompatibel con la pupart di alter computer de l'epoca e soratut cont el PC IBM, e l'è stada la limitazzion pussee granda del sistema, che l'ha vist poch de software per lu, i pussee important inn stad el Microsoft BASIC e 'n word processor ciamad *Executive Secretary*. Per provà a sbassà el problema Olivetti l'ha vendud per 300$ un emulator del CP/M e poeu una scheda compatibel fondada in sul processor Intel 8086.

In del 1984 Olivetti l'ha mitud in sul mercad l'Olivetti M24, compatibel cont el PC IBM 'me "complement" a l'M20, che l'è stad descontinuad poch dopo. In del prim ann n'inn stad vendud circa 50'000 e eren fad su a Scarmagno, insema ai darer esemplar de l'Olivetti P6066.

## Riferiment
*Old Computers

## Alter proget

## Vos corelade
*Olivetti M24
Rei Miro

El **Rei Miro** a l'è un petoral de legn tipegh de la coltura de l'Isola de Pasqua. In passae quell chì a l'era fad su cont el legn de la pianta de Toromiro, e l'era decorad ai do estremità de du coo de animai, scolpid. El Rei Miro el poeul representà sia un usell che un'imbarcazzion. Un quai esemplar gh'hann anca incision in Rongorongo e du bus per fà passà una corda piscinina che, probabilment, la serviva per francàll. Qual el sia la fonzion o el segnifegad de quell lavorà chì a l'è ancamò descognossud.

El Rei Miro a l'è anca diventad el simbol de l'Isola de Pasqua. In su la bandera de l'isola de fad a l'è representad un Rei Miro de color ross in su sfond bianch.

Ancaben i fazze uman in sul *Rei Miro* sien unegh del l'Isola de Pasqua, el petoral indeperlu a l'è part de una tradizzion pussee spantegada. In di Isole Salomon, per esempi, i done indossen petorai de arzella che inn compagn di *Rei Miro.*

## Ligam de foeura
* Stéphen-Charles Chauvet. 1935. *L'île de Pâques et ses mystères* ("L'Isola de Pasqua e i so mister"). Paris: Éditions Tel. (Una version ingles a l'è disponibel a www.chauvet-translation.com here .)
Grop

# **[[gropp|grop]]** ► lavorà che 'sfà cont el ligà in sema pussee d'ona corda
# **[[grop (malatia)|grop]]** ► (malatia anca conossuda come difterite)
Motu Nui

L'isola de **Motu Nui** a l'è la pussee grand di tre isole situade poch pussee a sud de l'isola de Pasqua. I olter do isole a inn Motu Kao Kao e Motu Iti. Coma tute i olter isole de la zona Motu Nui l'apartegn al Cile e l'è anca la località pussee a ovest in del territori cilen. A Motu Nui fann el nin ogne ann i sterne carisnente, e propi a lor a l'è ligad el Cult de l'Om Usell, che l'ha sostituid el cult di antenad moai.

## El Cult de l'Om Usell
Ogne primavera tucc i tribù scerniven un guerrer che che 'l gh'haveva de partecipà a la gara/rit, che la consisteva in d'una rapida corsa longh i percors del volcan Rano Kao (squas 300&nbsp;m) a Orongo, con noeud in de l'ocean in fina a Motu Nui con un insema de canne per minga negà; una voeulta in su l'isolot, el guerrer el gh'haveva de catà su un oeuv de sterna, e portàll a terra al Gran Sacerdot despoeu de vesser tornad su. Chi el rivava per prim senza feride (i ris'c de un atach de squal, o che l'oeuv el se rompess, eren tant) el vegniva nominad *Om Usell* e adorad coma un dé in terra, e a la so tribù el vegniva concess el podé giurisdizzional de l'isola per un ann. A la primavera che la vegniva el rit el se repeteva.

Segondo un quaivun, el rit de l'Om Usell a l'era tipegg di culture polinesiane, e la gh'era in de l'isola fin a la so colonizazzion, inscambi olter sostegnen che el fudess stad frut de una quai casta de guerrer per seguràss una posizzion de riliev. L'ipotesi pussee recent a l'è che el sia stad una spece de cambiament de la religion prima doperada, che la se fondava in sul cult di antenad e in su l'erezzion di moai, i statov in so onor. La so costruzzion però, in tra scultura e soratut trasport (vegniven doperad bore de piante in manera semper pussee granda) la finì probabilment con l'impoverì l'isola e desboscàlla completament: inscì s'è rivad a una catastrofe ecologega indova, per el fad che el calava el mangià, s'è rivad fin al canibalism. De scià, donva, la decision de "trovà" una noeuva religion, in del tentativ de salvà l'isola.

## Ligam de foeura

* Katherine Routledge: The mystery of Easter island, Adventures Unlimited Pr 1998,  (in Google Books https://books.google.com/books?id=HBaDE0_6YjMC&printsec=frontcover&hl=de&source=gbs_ge_summary_r&cad=0#v=onepage&q&f=false and in Internet Archive https://archive.org/details/TheMysteryOfEasterIsland) (reprint of original book from 1919)
* Patrick C. McCoy: The Place of Near-Shore Islets in Easter Island Prehistory. The Journal of the Polynesian Society, Vol. 87, No. 3 (September 1978), pp. 193-214
Olivetti M24

L**'Olivetti M24** a l'è stad un personal computer vendud de Olivetti del 1983 al 1989, evoluzzion de l'Olivetti M20 ma pussee potenta e cont un processor compatibel cont el PC IBM, inscì de permetegh de havégh piena compatibilità con quell computer e cont i so sistema operativ DOS, soratut MS-DOS, anca se l'era ancamò disponibel el PCOS proprietari de l'azienda.

A l'è stad anca vendud de AT&T, a l'epoca proprietaria del 25% de Olivetti, roba che l'ha permitud a l'Olivetti de deventà el prim produtor de PC in Europa per numer.

## Riferiment
*ComputerMuseum

## Alter proget

## Vos corelade
*AT&T UNIX PC
*Olivetti M19
Ka'ba

La **Ka'ba** a l'è un cubo sit a la Meca, in Arabia Saudita, e l'è l'edifizzi el pussee sacher de l'Islam, che 'l pensa che 'l sibia el prim tempi fad su per Allah de Abram e poeu doperada di politeista per i so idoi. I musulman fann la soa orazzion vers la Ka'ba, l'inscì ciamada Qibla, e in l'Hajj besogna giràgh intorna per set voeulte, una pratega pagana readatada poeu di musulman.

Al dì d'incoeu a l'è circondada de la Masjid al-Haram, la moschea pussee sacra de l'Islam, e l'è ministrada de la familia real saudita. L'è quatada de la Kiswah, un vel con scrivud in fil d'or e arsgent di toch del Coran e che 'l costa squasi 5 milion de dollar de fà.

## Riferiment
*Treccani

## Alter proget

## Vos corelade
*Preja Negra
*Dhu l-Khalasa
Streymoy

L**'isola de Streymoy** (*isola di corrente*) a l'è la pussee granda in tra i isole Faroe cont una superfis de 374,2&nbsp;km², e la pussee abitada cont i so 23.511 abitant. Circa 20.000 abitant de l'isola stann de cà in de la capitala Tórshavn.

## Geografia

L'isola la gh'ha una forma longa con un estension de 47&nbsp;km segond la direzzion magior e per circa 10&nbsp;km segond la direzzion trasversal, cont una superfis de 374,2 km². La gh'ha in de la zona sud-orientala du profond fiord: el Kollafjørður e el Kaldbaksfjørður.

L'isola la gh'ha un paesagg montagnos, soratut in de la zona nord-orientala indova si troeuva anca la guzza pussee volta, el Kopsenni (789&nbsp;m). Coma in tut l'arcipelagh a gh'inn tant cors d'aqua piscinin e laghet e la vegetazzion la ved minga la presenza de piante.

El strecc de Sundini el separa a est Streymoy de la segonda isola de l'arcipelagh, Eysturoy. Intorna a l'estrem meridional de l'isola a gh'inn olter tre isole piscinine: Koltur, Hestur e Nólsoy.

A ovest se troeuva l'isola de Vágar, a sud quella de Sandoy.

### Lista di montagne

## Popolazzion
I 23.511 abitant de l'isola representen el 40% de l'intrega popolazzion di Faroe. In su Streymoy la popolazzion l'è concentrada in de la capitala Tórshavn che la cunta circa 20.000 abitant e l'è la sed del govern, de l'università, e el port principal e center de tucc i comerc.

Olter center de una certa importanza inn Vestmanna a ovest, scal per i traghet, Kollafjørður in del center de l'isola e i Saksun e Tjørnuvík in del nord. La gh'ha importanza del pont de vista storegh el villagg de Kirkjubøur in de l'estrem meridional, che l'è stad sed episcopal in del medioev.

## Note


## Ligam de foeura
*The Tourist Information of Tórshavn and Streymoy
Borðoy

**Borðoy** a l'è un'isola de la Danimarca in del nord-est di Faroe. La gh'ha una superfis de 94,5&nbsp;km². A l'è la pussee orientala di *grand isole* de l'arcipelagh. In su l'isola la gh'è anca Klaksvík, la segonda cità pussee granda de l'intregh arcipelagh.

## Popolazzion
L'isola a l'è spartida in vot villagg: Klaksvík, Norðoyri, Ánir, Árnafjørður, Strond, Norðtoftir, Depil e Norðdepil. De sorapu a gh'inn tri villagg bandonad: Skálatoftir, Múli e Fossá, tucc in de la part setentrionala de l'isola.

### Villagg bandonad
Múli a l'è stad vun di pussee remot insediament un di isole Faroe, de fad gh'era nissun ligamam in fina al 1989: prima i merci gh'haveven de vesser portade o con l'elicoter o in barca. El villaggi l'è restad disabitad del 1994. 

Un musee de Klaksvík l'ha crompad l'intrega area de Fossá in del 1969 con l'intenzion de trasformàlla in d'un tipegh borgh mediveal faroes, 'me fin turistegh: el proget el s'è però minga concretizad.

## Area importanta per i usei
I ponte nord e sud-est de l'isola inn stade identifegade 'me un'area importanta per la conservazzion di usei del BirdLife International per l'importanza del sit per la riproduzzion di usei del mar, soratut usei di tempeste europee (250 cobie) e urie negher (200 cobie).

## Montagne

## Note
Zip drive

El **Zip drive** a l'è stad un tipo de dischet presentad de Iomega in del 1994. Considerad un mez de memorizazzion medi-volt per l'epoca, in la prima version a l'era de 100 MB, poeu de 250 MB e infin de 750 MB. A inn stad i *superfloppy* pussee famos e spantegad, ma per el volt cost e l'affidabilità minga trop volta inn stad no boni de sostituì el dischet classegh e cont el rivà di masterizzator CD a bon cost, oltra che i unità USB, inn deventad vegg.

## Riferiment
*Kinetica

## Alter proget

## Vos corelade
*SyQuest EZ 135 Drive
*Caleb UHD144
*Bernoulli Box
*Jaz drive
*SuperDisk
*Sony HiFD
*SyQuest Technology
*Castlewood Orb Drive
*PocketZip
Streymoy (region)

**Streymoy** a l'è vun di ses *sýslur* (region di isole Faroe o distret politegh), in di che inn spartide i Faroe.

La ciapa denter bona part de l'isola de Streymoy (con l'ecezzion de la porzion nord-orientala de l'isola) e i isole de Hestur, Koltur e Nólsoy, di voeulte l'area a l'è spartuda in olter do region, *Suðurstreymoy* (Sudstreymoy) e *Norðstreymoy* (Nordstreymoy).

## Comun
La region la ciapa denter 3 comun (*kommunur*):
*Kvívík
*Tórshavn
*Vestmanna
Hajj

El **Hajj** a l'è el pellegrinagg pussee important de l'Islam, che ogni musulman che l'è bon de fàll el gh'ha de fà una voeulta in la vita, e 'l se fa a la Meca per vedé la Ka'ba e i sit pussee important per el nasser de la religion.

## Riferiment
*Britannica

## Alter proget
Spazzi di adresse

El **spazzi di adresse** a l'è un insema de adresse discrete che poden corrisponder a un host de red, una periferica, un setor del disch o una cella de memoria.

## Riferiment
*IBM

## Vos corelade
*Modell de la memoria piana
*Address Space Layout Randomization
Olivetti Summa Prima 20

L**'Olivetti Summa Prima 20** a l'è stada un'adizzionatris mecanega manual fada su de Olivetti del 1960 a mità 1970 in su proget mecanegh del Natale Capellaro e con design del Marcello Nizzoli.

La sostituiva la Summa 15 e l'era fiancada de la Quanta 20, che l'era la version motorizada. L'ha vist el passà del design assee redond che 'l se doperava in di agn '40 a 'n design pussee sfacetad.

A l'era bona de fà diretament l'adizzion e la sotrazzion, se la se meteva in del joystick de la calcolatris, e moltiplicazzion e division 'me soma e sotrazzion ripetude. Disponibel anca in version cont i sterline (che a l'epoca doperaven el sistema £sd) e oraria.

## Bibliografia
*Carlo Torchio, Il calcolo meccanico Olivetti, a cura di Museo degli Strumenti per il Calcolo di Pisa, Pisa, Il Campano, 2010, ISBN 978-88-6528021-8.
## Alter proget
Preja Negra

La **Preja Negra** a l'è una preja, granda tant 'me un ballon del folbal, che l'è mituda a circa 1,10 m a l'angol est de la Ka'ba. A l'è retegnuda l'oget pussee sacher de l'Islam e i musulman, quand che fann l'Hajj, proeuven a basàlla, compagn de quell che l'ha fad Maomet in del so segond pellegrinagg dopo de l'Egira, e, se poden no, la ponten cont el did.

A l'era venerada anca prima de l'Islam e se pensa o che l'è stad un meteorit o 'na preja adorada di pagan. I musulman creden che un dì la Preja la parlarà e la intercedarà per lor denanz a Allah e che in principi a l'era bianca, e l'è deventada negra perchè l'ha ciapad el pecad de l'om.

## Riferiment
*Britannica

## Alter proget
Glotofobia

La **glotofobia** (anca ciamada **descriminazzion lenguistega**) a l'è un tipo de xenofobia fondada sora el desgust de la lengua di alter e in su l'esgemonia de una la lengua dominanta sora i alter per reson economeghe e politeghe. I ligam in tra i lengov (e i so parlant) despess inn dent d'un contest de inuguajanza social o economica, de discriminazzion, de diglossia o de conflit.

## Definizzion e terminologia
El termin glotofobia a l'è un neologism fad su del Philippe Blanchet, sociolenguista e professor a l'Université Rennes-II per parlà de «ogni tipo de discriminazzion lenguistega» o ben el «desgust, odi, agression, refud, esclusion di persone, descriminazzion negativa basada su del fat de considerà fallade, inferiore, grame determinade forme lenguisteghe dovrade de quei persone chì». 

## Bibliografia

*  Graciela Villanueva & Iván Jiménez (2020), *Glottophobies et imaginaires des langues*, *Quaderna* N° 5.
*  Philippe Blanchet (2019), *Discriminations: combattre la glottophobie*, Limoges, Lambert-Lucas, 152 p.
*  Frédéric Pennel (2019) *Guerre des langues: le français n'a pas dit son dernier mot*, Paris, François Bourin, 330 p. 
*  Phillipson, Robert (2019), *La domination de l'anglais  un défi pour l'Europe*, Paris,Libre & Solidaire, marz 2019, 360 p.
*  Philippe Blanchet & Stéphanie Clerc Conan (2018), *Je n’ai plus osé ouvrir la bouche... Témoignages de glottophobie vécue et moyens de se défendre*, Limoges, Lambert-Lucas, 128 p. .
*  Gaëlle Planchenault (2017), *Voices in the media - Performing French Linguistic Otherness*, Bloomsbury Academic 
*  Bernard Lecherbonnier (2016), *Pourquoi veulent-ils tuer le français?*, Paris, Albin Michel, 256 p. 
*  Pereltsvaig, Asya (2015), *[http://languagesoftheworld.info/russia-ukraine-and-the-caucasus/ukraines-ethnolinguistic-landscape-changing-attitudes-towards-russia-russian-language.html Ukraine’s Ethnolinguistic Landscape and Changing Attitudes towards Russia and the Russian Language]*. Languages of the World blog.
*  Casanova, Pascale (2015), *La langue mondiale: traduction et dominatio*n, (PDF ), Paris, Seuil, 129 p.
*  Phillipson, Robert (2008), "The linguistic imperialism of neoliberal empire", *Critical Inquiry in Language Studies* 5(1): 1-43.
*  Spolsky, Bernard & Elana Shohamy (1999), *The Languages of Israel: Policy, Ideology and Practice*. Clevedon, UK: Multilingual Matters.
*  Skutnabb-Kangas et al. (ed.) (1995), *Linguistic human rights: overcoming linguistic discrimination*, Walter de Gruyter.
*  Venuti, Lawrence (1995), *The translator’s invisibility: A history of translation*, New York, Routledge
* Piron, Claude (1994), *Le défi des langues: du gâchis au bon sens*, Paris, L’Harmattan.

*  Pool, Jonathan (1987), "Thinking about linguistic discrimination", *Language Problems & Language Planning*, 11(1): 3–21.
*  Vers la démocratie linguistique: actes du Symposium Nitobe des organisations internationales, Prague, 20-23 luj1996,

## Audio e video

*  Video: Glottophobie: quand la langue devient une arme sociale
*  Video: The most important language you will EVER learn | Poet Ali | TEDxOrangeCoast

## Riferiment
Torr civega (Pavia)

La **Torr civega** a l'è stada una torr in muradura de Pavia, arenta al Dom, borlada sgiò el 17 de marz 1989. 

L'éra sgiamò manzonada in del 1330 e in del secol quell de 16 el Pellegrin Tebald l'ha fad su i lavorà per sgiontà 'n campanin per el Dom, che poeu l'è stad spostad in d'una torr aposta de la Catedral.

El matin del 17 de marz 1989 a l'è borlada sgiò d'improvis e l'ha lassad 4 mort e 15 ferid. In del 1994 el Vittorio Sgarbi l'ha parpognoud de fàlla su ancamò, ma gh'è stad minga seguit, e in del midem ann l'è stad mitud un bassrilev in memoria di vitime. Incoeu la pupart di rest inn in la fopa del Castell Vescontee de Pavia.

## Riferiment
*LombardiaBeniCulturali

## Alter proget
Olivetti Editor S14

L**'Olivetti Editor S14** a l'è stad un sistema de scritura eletronegh desvilupad de Olivetti insema a l'Olivetti P603 e relassad in del 1972. A l'era fondad in su 'n Olivetti Editor 4 tacada a 'na memoria a bindell magnetegh a travers de 'na CPU compagna de quella de la Programma 101. El permeteva de salvà di test, modifegài e stampài.

In del 1974 a l'è stad sostituid de l'Editor S24, cont el che el compartiva la pupart de la tecnologia, e in del 1976 l'azienda l'ha bandonad i sistema fondad in sui machine per scriver eletreghe e l'ha relassad el TES 501.

## Riferiment
*I sistemi per la gestione elettronica della scrittura
Eysturoy (region)

**Eysturoy** a l'è vun di ses *sýslur* (Region di Isole Faroe o distret politegh) in di che inn spartide i Faroe.

La ciapa denter l'isola omonima e la porzion nord orientala de l'isola de Streymoy.

## Comun
La region la gh'ha 7 comun (*kommunur*):
* Fuglafjørður
* Sunda
* Eiði
* Runavík
* Nes
* Sjóvar
* Eystur
Atari ST

L**'Atari ST** a l'è stad un grup de home computer a 16 bit fad su de Atari 'me sucessor per la soa linia a 8 bit, vendud del 1985 al 1993.

A l'è stad el prim personal computer a havégh un'interfacia grafega a color e 'l gh'ha havud bon sucess soratut in Germania e, grazzia a la soa porta MIDI, in del setor musegal.

Di so evoluzzion in stad l'Atari TT030 e l'Atari MEGA STE.

## Bibliografia
*Maurizio Galluzzo, Il manuale dell'Atari 520 ST e 1040 ST, Gruppo Editoriale Jackson, 1987, ISBN 88-7056-686

## Alter proget

## Vos corelade
*Bitstream Speedo Fonts